પીએસઆઇ એચ.એન. પટેલે ઇરફાન પાસે આવીને કહ્યું કે તારે તપાસના કામે અમારી સાથે હાલ ચંડોળા પોલીસચોકી આવવાનું છે. ઇરફાને જવાનો ઇન્કાર કરી દેતાં પીએસાઇએ તેને જાહેરમાં માર મારવાનું શરૂ કરી દીધું હતું અને બળજબરીપૂર્વક બાઇક પર બેસાડીને ચંડોળા પોલીસચોકી પર લઇ ગયા હતા. ઇરફાન સાથે તેમના મિત્ર મહંમદલઇક બશીરઅહેમદ અંસારીને પણ પોલીસચોકી લઇ ગયા હતા. પોલીસચોકીમાં ગયા પછી ઇરફાન અને મહંમદલઇકને ખોટા કેસમાં ફસાવી દેવા માટે ધમકી આપીને ઢોર માર માર્યો હતો તેમજ અપમાનજનક શબ્દો બોલીને ૧૪ હજાર રૂપિયા લૂંટી લીધા હતા.